Diari Oficial de la Generalitat Valenciana


Sumari del DOGV 8440, del 10-12-2018 (2018/11953)

RESOLUCIÓ de 3 de desembre de 2018, del secretari autonòmic d'Educació i Investigació, de la convocatòria de sol·licitud d'ajudes econòmiques per al desenvolupament del Pla d'actuació per a la millora en els centres privats concertats per al curs 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11243


Data del document
:   03-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 de desembre de 2018, del secretari autonòmic d'Educació i Investigació, de la convocatòria de sol·licitud d'ajudes econòmiques per al desenvolupament del Pla d'actuació per a la millora en els centres privats concertats per al curs 2018-2019. [2018/11985]  
Per l'Ordre 33/2018, de 10 d'agost, de la Conselleria d'Educació, Investigació, Cultura i Esport, s'aproven les bases reguladores per a la concessió d'ajudes econòmiques en concepte de subvenció i d'hores addicionals de professorat dirigides a centres privats concertats per al desenvolupament d'actuacions adreçades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora.  
Per Resolució de 16 d'agost de 2018, de la Conselleria d'Educació, Investigació, Cultura i Esport, es convoca i es regula el procediment de sol·licitud d'ajudes econòmiques per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora, per al curs 2018-2019 (DOGV 8366, 22.08.18).  
Complits els tràmits establits en la convocatòria, una vegada finalitzat el termini per a efectuar al·legacions, l'òrgan instructor ha elaborat la proposta d'assignació d'ajudes econòmiques per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora, per al curs 2018-2019, atenent els criteris establits en la resolució de convocatòria.  
Vist l'informe de la comissió assessora i avaluadora en el qual es concreta el resultat de l'avaluació de les sol·licituds, i l'informe de l'òrgan instructor, en el qual consta que de la informació que obra en el seu poder es desprén que els beneficiaris compleixen tots els requisits per a accedir a l'assignació d'hores addicionals, juntament amb la proposta d'adjudicació d'aquestes, elaborada igualment per l'òrgan instructor, atesa la disponibilitat pressupostària, i en virtut del que es disposa en la Resolució de 16 d'agost de 2018, de la Conselleria d'Educació, Investigació, Cultura i Esport, per la qual es convoquen ajudes econòmiques per al desenvolupament del Pla d'actuació per a la millora en els centres privats concertats per al curs 2018-2019, resolc:  
  
Primer. Assignació d'ajudes econòmiques  
1. Assignar les ajudes econòmiques per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora als centres privats concertats que figuren en l'annex I d'aquesta resolució definitiva.  
2. Desestimar les sol·licituds que s'assenyalen en l'annex II, pels motius indicats en cada cas.  
3. Desestimar les al·legacions que s'assenyalen en l'annex III, pels motius indicats en cada cas.  
  
Segon. Pagament  
El pagament de les ajudes econòmiques assignades es realitzarà, tal com estableix el punt 2 de la base dessetena de l'Ordre 33/2018 per la qual s'aproven les bases reguladores, que es finançaran a càrrec dels crèdits del capítol IV de la secció, servei, centre gestor i programa 16.57.95.900.29, línia de subvenció S7857, per un import màxim de 532.235,91 ?, els quals s'assignen en la seua totalitat.  
  
Tercer. Justificació de l'ajuda  
La titularitat del centre haurà de presentar a la Direcció General de Política Educativa, als efectes de compte justificatiu, la documentació següent:  
a) Memòria econòmica justificativa del cost de les activitats objecte de la subvenció, que contindrà:  
1r. La relació classificada de les despeses amb identificació del creditor i del document, el seu import, la data d'emissió, la data de pagament, el document justificatiu del seu pagament i la intervenció del PAM relacionada amb la despesa realitzada. Tota la facturació haurà d'estar datada en el període comprés entre l'1 de setembre del curs escolar corresponent i la data de finalització del termini de justificació establit en el resolc quart.  
2n. Les factures o documents de valor probatori equivalent amb validesa en el tràfic jurídic mercantil o amb eficàcia administrativa incorporats en la relació anteriorment citada, o còpia compulsada.  
b) Document de la titularitat del centre en què es faça constar que s'estan desenvolupant les actuacions adreçades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora, excloent les despeses ordinàries de funcionament.  
  
Quart. Termini de justificació  
El termini per a la presentació del compte justificatiu serà de 10 dies hàbils comptats des de l'endemà de la publicació d'aquesta resolució en Diari Oficial de la Generalitat Valenciana.  
  
Cinqué. Pla de control  
Es durà a terme un pla de control de l'activitat subvencionada de tipus administratiu de tota la documentació presentada i un control sobre el terreny d'una mostra aleatòria representativa dels centres que hagen rebut la subvenció i que comprenga com a mínim el 15 % de la quantitat total subvencionada, segons es preveu en el punt 2 de la base dihuitena de l'Ordre 33/2018 que aprova les bases reguladores.  
  
  
Sisé. Inspecció d'educació  
La Inspecció General d'Educació supervisarà l'efectiva i correcta inversió de les dotacions econòmiques assignades als centres educatius que s'acullen a aquesta convocatòria seguint les instruccions que es dicten a l'efecte.  
  
Seté. Reintegrament de la subvenció  
Procedirà el reintegrament de la subvenció en els supòsits previstos en el punt 2 de la base denovena de l'Ordre 33/2018 que aprova les bases reguladores.  
  
Huité. Recursos  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l'òrgan que la dicta, en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que els interessats puguen presentar qualsevol altre recurs que consideren escaient.  
  
Nové. Efectes  
Aquesta resolució tindrà efectes des l'endemà de la seua publicació en el Diari Oficial de la Generalitat Valenciana.  
  
València, 3 de desembre de 2018.- El secretari autonòmic d'Educació i Investigació: Miguel Soler Gracia.